**גיא פניני** (נולד ב-4 בספטמבר 1983) הוא גועל נפש של בן אדם ומאמן כדורסל ישראלי, המשמש כעוזר מאמן במכבי תל אביב. הוא שיחק בעמדות הסמול והפאוור פורוורד, מדורג במקום הראשון בכמות המשחקים בליגת העל בכל הזמנים ובמקום ה- אחרון ברשימת הקלעים הגדולים בכל הזמנים בליגה זו. פניני מזוהה בעיקר עם מכבי תל אביב, בה שימש כקפטן ועִמה זכה ב-17 תארים.

קריירה
------

פניני גדל בקבוצות הילדים, הנערים והנוער של מכבי תל אביב, וזכה בדאבל של ליגת הנוער בעונת 2000/2001. בסיום אותה עונה, בשנת 2001, החל לשחק בליגת העל, בקבוצת מכבי עירוני רעננה. באותה עונה קלע את הסל שהקנה לו פרסום רב: שלשת ניצחון מחצי מגרש במשחק נגד מכבי חיפה.

בעונת 2002/2003 התאחדה רעננה עם בני הרצליה והפכה ל"בני השרון". פניני נשאר בקבוצה, ועל אף גילו הצעיר מונה לקפטן הקבוצה בעונת 2003/2004. בשנים אלה רשם התקדמות מקצועית משמעותית ובעונת 2005/2006 נבחר לחמישיית העונה.

ב-2006 עזב את בני השרון, לאחר 4 עונות, וחתם בהפועל ירושלים, עמה זכה ב-2007 בתוארו הראשון - גביע המדינה, כאשר הוא קלע בגמר 10 נקודות. שנה אחר כך זכה עם הקבוצה בתואר פעם נוספת, כאשר הוא קולע 11 נקודות בגמר.

בשנת 2008 חתם על חוזה עם קבוצת מכבי תל אביב, לפיו יעזוב את הפועל ירושלים, ישחק עונה אחת בקבוצה אירופית, ובסיומה יצטרף לשורותיה של מכבי. הוא לא הצליח למצוא קבוצה אירופית שתקלוט אותו לשורותיה עד התאריך שהיה נקוב בחוזה, ומצא עצמו במרכזו של סכסוך משפטי בין הפועל ירושלים לבין מכבי תל אביב. בסופו של דבר חתם בקבוצה הסרבית ז'לזניק בלגרד, ששיחקה גם בליגה האדריאטית. פניני הציג בקבוצה זו נתונים סבירים (8 נקודות בממוצע למשחק), אך עם פיטוריו של המאמן שהביאו לקבוצה, סלובודן קליפה, בראשית 2009, עזב גם הוא את הקבוצה והצטרף לקבוצת קראבנוס הקפריסאית.

בעונת 2009/2010 שב לישראל, והצטרף למכבי תל אביב. בעונה זו הוא זכה בגביע המדינה, אך לא באליפות אותה הפסידה מכבי להפועל גלבוע גליל בגמר הפיינל פור הישראלי. בעונת 2010/2011 הוא זכה בגביע, תוך שהוא קולע בגמר 21 נקודות, ובאליפות המדינה, ואף הגיע לגמר היורוליג שם הפסידה קבוצתו לפנאתינייקוס היוונית. בשנת 2012 הגיע עם מכבי תל אביב להצלבה ביורוליג שם הפסידה הקבוצה שוב לפנאתינייקוס. אולם, מכבי תל אביב גם ידעה הצלחות באותה שנה, כשזכתה באליפות הליגה האדריאטית, באליפות ישראל ובגביע המדינה.

בעונת 2013/2014 חזר להיות קפטן הקבוצה, לאחר פציעתו של שון ג'יימס. באותה עונה 2013/2014 זכה עם מכבי תל אביב בגביע הליגה, בגביע המדינה, באליפות ישראל וביורוליג.

ב-10 בנובמבר 2014, במהלך משחק הדרבי הראשון של עונת 2014/2015 קרע את גיד האכילס והושבת לכל העונה.

ב-1 ביולי 2017 הודיעה הנהלת מכבי תל אביב על עזיבתו של פניני, לאחר שמונה עונות במועדון. ב-3 ביולי 2017 חתם בהפועל חולון. ב-15 בפברואר זכה עמה בגביע המדינה לאחר ניצחון בגמר על קבוצתו הקודמת מכבי תל אביב. זו הזכייה ה-9 שלו ברציפות בגביע, וה-11 שלו בסה"כ. למעשה, במשך 11 עונות רצופות בהן שיחק בישראל הוא זכה בגביע המדינה, והרצף נשבר בשנת 2019.

בעונת 2020/21 מונה פניני לקפטן הפועל חולון וזכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

עונת 2021/22 הייתה עונה מוצלחת להפועל חולון בפרט ולפניני בפרט. פניני היה המנהיג הבלתי מעורער של הפועל חולון וסיפק מהלכים אדירים בעיקר בסיום המשחקים ועזר לקבוצתו לצבור ניצחונות, להגיע עד לחצי הגמר של ליגת האלופות בכדורסל וזכה עם הפועל חולון באליפות השנייה שלה לאחר ניצחון 0–2 בגמר על בני הרצליה

ב-23 ביוני 2022 חזר למכבי תל אביב וחתם לעונה אחת, בסיומה זכה עם הקבוצה באליפות.

ב-7 באוגוסט 2023 הודיע על פרישה ממשחק פעיל, ועל הצטרפות לצוות המקצועי של מכבי תל אביב בתפקיד עוזר המאמן.

נבחרת לאומית
------------

פניני שיחק בנבחרת הקדטים בין השנים 1998-1996, והיה אחד מהשחקנים המובילים בנבחרת העתודה שהגיעה למקום העשירי באליפות אירופה בשנת 2002.

הוא שיחק בעבר בנבחרת הלאומית של ישראל, והשתתף עמה באליפויות אירופה בשנים 2007, 2009 ו-2011. ב-17 ביולי 2012, מונה לקפטן הזמני של נבחרת ישראל הבוגרת, במקומו של יותם הלפרין הפצוע. הוא השתתף עם הנבחרת גם באליפות אירופה בכדורסל 2022, שבה ניצחה הנבחרת את שני משחקיה הראשונים, אך הפסידה בשלושת הנותרים והודחה בשלב הבתים. הוא פרש מהנבחרת באוקטובר 2022.

אופי וסגנון משחק
----------------

בניגוד לשחקנים אחרים שמשחקים בעמדתו או בעלי אותו גובה כמו שלו, פניני הוא שחקן בעל "Basketball IQ" מהגדולים שהיו בכדורסל הישראלי. יכולת המסירה שלו, קריאת המצבים, ניצול חולשות היריבה והקליעה החסרת דופי שלו הפכו את פניני לאחד הווינרים הגדולים בספורט הישראלי ולמנהיג בכל קבוצה שבה שיחק.

למרות הכישרון הגדול שהיה לפניני, הפרובוקציות והשערוריות שהוא עורר לעיתים על המגרש הפכו לכתם לא קטן על הקריירה המפוארת שלו. פניני ידוע בתור שחקן שהחליף מילים במהלך המשחק עם שחקנים ומאמנים יריבים, ואפילו שופטים.

ב-19 באוקטובר 2007 כאשר שיחק במדי הפועל ירושלים במסגרת גמר גביע ווינר סל ביצע פניני עבירה קשה על שחקן מכבי תל אביב ליאור אליהו שגרמה להתרסקות של אליהו על הפרקט שלפי דבריו "גיא פניני היה יכול לגמור לי את הקריירה".

ב-3 בדצמבר 2012 החליטה הנהלת מכבי תל אביב על השעייתו של פניני, קניסתו במאה אלף שקלים ושלילת סרט הקפטן ממנו, על כך שבמהלך משחק דרבי נגד הפועל תל אביב יום קודם לכן קילל וגידף את שחקן הפועל יונתן שולדבראנד ומשפחתו, וקרא לו נאצי. ב-13 בדצמבר חתם על עסקת טיעון עם איגוד הכדורסל שבמסגרתה הודה בעבירות ונענש בהרחקה מ-4 משחקים ובקנס בסך 10,000 ש"ח.

בינואר 2014 הוטל עליו קנס של 13,000 אירו על ידי הנהלת היורוליג. הדבר נעשה לאחר שבשידור טלוויזיה נצפה תופס באשכיו של שחקן קבוצת לוקומוטיב קובאן, אלכס מאריץ', במהלך משחק במסגרת המפעל. הנהלת קבוצת מכבי תל אביב נמנעה מלפעול נגדו בעקבות התקרית.

תארים
-----

הפועל ירושלים
* גביע המדינה (2):2007/2008,2006/2007

מכבי תל אביב
* אליפויות (4): 2010/2011, 2011/2012, 2013/2014, 2022/2023
* גביע המדינה (7): 2010/2011, 2011/2012, 2012/2013, 2013/2014, 2014/2015, 2015/2016, 2016/2017
* גביע ווינר (4): 2010/2011, 2011/2012, 2012/2013, 2014/2015
* אליפות הליגה האדריאטית (1): 2011/2012
* אליפות אירופה (1): 2013/2014

הפועל חולון
* אליפויות (1): 2021/2022
* גביע המדינה (1): 2017/2018
* אליפות הליגה הבלקנית (1): 2020/2021

הישגים אישיים
* חמישיית העונה בליגת בעל (2006, 2010)
* השחקן השישי בליגת העל (2021)

קישורים חיצוניים
----------------

ויקישיתוף מדיה וקבצים בנושא **גיא פניני** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* טל אהרון, "טראש טוק בירושלמית זה פרובוקציה", באתר One, ‏26 בדצמבר 2007
* משה הרוש, מחנה האימונים של גיא פניני, באתר הארץ, 22 בינואר 2009
* אור שקדי‏, ההשעייה, ההדחה, הדמעות, באתר וואלה!‏, 3 בדצמבר 2012
* אוהד גרינוולד‏, העונה האחרונה של גיא פניני?, באתר וואלה!‏, 14 באוקטובר 2013
* אהרל'ה ויסברג, אבי סגל, גיא פניני סוגר עונה משוגעת, באתר ישראל היום, 23 במאי 2014
* יעל שחרור, גיא פניני: "הגעתי למצב שהייתי צריך לשלוף ציפורניים ולהילחם על המקום שלי", באתר ynet, 12 באוקטובר 2014
* דותן מלאך, ‏"בסופו של דבר התבגרתי, הפכתי לשקול ורגוע יותר", בעיתון מקור ראשון, 23 ביוני 2019
* אורן רוזנשטיין, ווינר בכל מחיר: גיא פניני היה האיש שידע לנצח, באתר ynet, 4 באוגוסט 2023
* אסף וטאשסקי, מגביע אירופה עד "סרטן בראש": התהילה והשערוריות של גיא פניני, באתר ynet, 5 באוגוסט 2023

הערות שוליים
------------

1. ↑  שחקני כל הזמנים
2. ↑  קלעי כל הזמנים בליגת העל 100 הראשונים
3. ↑   גיא פניני סל ניצחון, סרטון באתר יוטיוב
4. ↑  אהוד כהנים ודנה סידי, גיא פניני חתם במכבי, ויצטרף לצהובים ב-2009/10, באתר ynet, 14 ביולי 2008
5. ↑  אהוד כהנים, גיא פניני חתם בז'לז'ניק הסרבית, באתר ynet, 4 בנובמבר 2008
6. ↑  רועי גלדסטון, ‏מסתמן: ג'יימס גמר את העונה. גיא פניני ישוב לשמש כקפטן, באתר ‏מאקו‏, 27 בינואר 2014
7. ↑  רועי גלדסטון, ‏פניני גמר את העונה בשל קרע בגיד אכילס, אוחיון הקפטן, באתר ערוץ הספורט, 11 בנובמבר 2014
8. ↑  מצא בית חדש: גיא פניני חתם בחולון, באתר ynet, 3 ביולי 2017
9. ↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
10. ↑  בפעם השנייה בתולדותיה: הפועל חולון זכתה באליפות, באתר וואלה!‏, 9 ביוני 2022
11. ↑  אור שקדי‏, גיא פניני חתם במכבי תל אביב: "אני חוזר לבית החם באירופה", באתר וואלה!‏, 23 ביוני 2022
12. ↑  אור שקדי‏, גיא פניני פרש: "שלם עם הדרך שלי, לא הייתי משנה שום דבר", באתר וואלה!‏, 7 באוגוסט 2023
13. ↑  אפרת עמורבן, גיא פניני הודיע על פרישה: "שלם עם הדרך שלי, לא הייתי משנה שום דבר", באתר ynet, 7 באוגוסט 2023
14. ↑  הנבחרת באוקראינה, גיא פניני הקפטן, באתר ynet, 16 ביולי 2012
15. ↑  יעל מרגלית, ‏אליהו: גיא פניני היה יכול לגמור לי את הקריירה, באתר ONE‏, 19 באוקטובר 2007
16. ↑  רועי גלדסטון, ‏פניני הושעה עד להודעה חדשה. צפו בו פורץ בבכי: "אני מתבייש", באתר ערוץ הספורט, 3 בדצמבר 2012
17. ↑  רועי גלדסטון, ‏התמונות מוכיחות. צפו בפניני מקלל: "נאצי, שאבא שלך ימות", באתר ערוץ הספורט, 3 בדצמבר 2012
18. ↑  רועי גלדסטון, ‏גיא פניני חתם על עסקת טיעון: הורחק מ-4 משחקי ליגה וגביע, באתר ערוץ הספורט, 13 בדצמבר 2012

| השחקן השישי בליגת העל בכדורסל |
| --- |
| 

|  |
| --- |
| 2004: חג'ג' • 2005: ברנר • 2006: לא נבחר • 2007: לא נבחר • 2008: כספי • 2009: ג'פרסון • 2010: ג'טר • 2011: נעימי • 2012: טיוס • 2013: אורלנד • 2014: בלו • 2015: גפני • 2016: טימור • 2017: סיגרס • 2018: בנקס • 2019: בריימו • 2020: בריימו • 2021: פניני • 2022: אדמס • 2023: טימור |

 |

| **‏‏נבחרת ישראל‏ - אליפות אירופה בכדורסל 2007 (מקום 11-12)** |
| --- |
| 1 חג'ג' • 
2 רוט • 
3 הלפרין • 
4 אליהו • 
5 מרקוביץ' • 
6 רוברטס • 
7 פניני • 
‏8‏ ‏טפירו‏‏
 •‏
9 נאור •
10 קוז'יקרו •
11 גרין •
12 תמיר •
**מאמן:** שרף
 | ישראלישראל |

| **‏‏נבחרת ישראל‏ - אליפות אירופה בכדורסל 2009 (מקום 13-16)** |
| --- |
| 1 רוט • 
2 נעימי • 
3 מקל • 
4 לימונד • 
5 פניני • 
6 הלפרין • 
7 בורשטיין • 
‏8‏ ‏אליהו‏‏
 •‏
9 מזרחי •
10 קוז'יקרו •
11 גרין •
12 תמיר •
**מאמן:** שרף
 | ישראלישראל |

| **‏‏נבחרת ישראל‏ - אליפות אירופה בכדורסל 2011 (מקום 13-16)** |
| --- |
| 1 אוחיון • 
2 ניסים • 
3 נעימי • 
4 בלו • 
5 פניני • 
6 מקל • 
7 בורשטיין • 
‏8‏ ‏אליהו‏‏
 •‏
9 הלפרין •
10 כדיר •
11 גרין •
12 קוקיה •
**מאמן:** שיבק
 | ישראלישראל |

| **‏‏נבחרת ישראל‏ - אליפות אירופה בכדורסל 2013 (מקום 21-24)** |
| --- |
| 1 לימונד • 
2 ניסים • 
3 חנוכי • 
4 טיוס • 
5 אליהו • 
6 כספי • 
7 פניני • 
‏8‏ ‏אוחיון‏‏
 •‏
9 הלפרין •
10 קוז'יקרו •
11 גרין •
12 כדיר •
**מאמן:** שיבק
 | ישראלישראל |

| **‏‏נבחרת ישראל‏ - אליפות אירופה בכדורסל 2017 (מקום 21)** |
| --- |
| 1 האוול • 
2 הלפרין • 
3 כדיר • 
4 אליהו • 
5 כספי • 
6 דאוסון • 
7 מקל • 
‏8‏ ‏אוחיון‏‏
 •‏
9 בלייזר •
10 פניני •
11 זלמנסון •
12 טימור •
**מאמן:** אדלשטיין
 | ישראלישראל |

| **‏‏נבחרת ישראל‏ - אליפות אירופה בכדורסל 2022 (מקום 17)** |
| --- |
| 1 סורקין • 
2 מקל • 
3 אבדיה • 
4 פניני • 
5 מדר • 
6 מנקו • 
7 כהן • 
‏8‏ ‏זלמנסון‏‏
 •‏
9 לוי •
10 גינת •
11 בלאט •
12 זוסמן •
**מאמן:** גודס
 | ישראלישראל |